

Република Србија

МИНИСТАРСТВО ЗА ЉУДСКА И МАЊИНСКА

ПРАВА И ДРУШТВЕНИ ДИЈАЛОГ

Број: 337-00-00081/2021-01

Датум: 30. децембар 2022. године

Булевар Михајла Пупина 2

Н о в и Б е о г р а д

**ИЗВЕШТАЈ О РЕАЛИЗАЦИЈИ ЈАВНОГ КОНКУРСА**

**„СУФИНАНСИРАЊЕ ПРОЈЕКАТА УДРУЖЕЊА И ДРУГИХ ОРГАНИЗАЦИЈА ЦИВИЛНОГ ДРУШТВА КОЈИМА СУ ДОДЕЉЕНА СРЕДСТВА ЕВРОПСКЕ УНИЈЕ У 2019. И 2020. ГОДИНИ“**

**Децембар 2022. година**

Министарство за људска и мањинска права и друштвени дијалог, у складу са својим надлежностима, расписало је Јавни конкурс „Суфинансирање пројеката удружења и других организација цивилног друштва којима су додељена средства Европске уније у 2019. и 2020. години“ у 2021. години за пружање подршке удружењима и другим организацијама цивилног друштва у даљем развоју и јачању капацитета у циљу укључeњa у рeфoрмскe прoцeсe и прoцeс eврoпских интeгрaциja.

Извештај о реализацији подржаних пројеката за суфинансирање удружења и других организација цивилног друштва у 2021. години, израђен је на основу података добијених из завршних извештаја од удружења и других организација цивилног друштва која су по Јавном конкурсу добила финансијску подршку Министарства за људска и мањинска права и друштвени дијалог.

**Основни подаци о Јавном конкурсу**

На основу Одлуке број: 337-00-00081/2021-01 од 10. јуна 2021. године Министарство за људска и мањинска права и друштвени дијалог расписало је 14. јуна 2021. године Јавни конкурс „Суфинансирање пројеката удружења и других организација цивилног друштва којима су додељена средства Европске уније у 2019. и 2020. години““ (у даљем тексту: Јавни конкурс), а на основу члана 23. став 2. Закона о државној управи („Службени гласник РС”, број 75/2005, 101/2007, 95/2010, 99/2014, 47/2018 и 30/18 - др. закон), Законa о буџету Републике Србије за 2021. годину, (“Службени гласник РС” бр. 149/2020 и 40/2021) раздео 33 - Министарство за људска и мањинска права и друштвени дијалог, програм 1002 – Стварање подстицајног окружења за развој цивилног друштва, функција 110 - Извршни и законодавни органи, финансијски и фискални послови и спољни послови, програмска активност 0001 – Подстицајно окружење за развој цивилног друштва, економска класификација 481- Дотације невладиним организацијам и Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Сл. гласник РС“, бр. 16/18).Рок за подношење предлога програма удружења према Јавном конкурсу био је 30. јун 2021. године.

**Циљ конкурса**

**Општи циљ конкурса** био је пружање подршке удружењима и другим организацијама цивилног друштва у даљем развоју и јачању капацитета у циљу укључeњa у рeфoрмскe прoцeсe и прoцeс eврoпских интeгрaциja.

**Специфичан циљ конкурса** био је jaчaњe кaпaцитeтa удружeњa и других oргaнизaциja цивилнoг друштвa у циљу укључивања у рeфoрмскe прoцeсe у oблaстимa влaдaвинe прaвa, заштите животне средине и социо-економског развоја, као и јачање капацитета браниоца и бранитељки људских права.

**Општи услови конкурса**

Право учешћа на конкурсу имала су удружења и друге организације цивилног друштва, регистроване код Агенције за привредне регистре, којe делују на територији Републике Србије, а које су носиоци пројеката који су одобрени на следећим позивима Делегације Европске уније у Републици Србији:

1. Позив из 2019. године у оквиру Прoгрaмa “Подршкa цивилном друштву 2018“ - Грaнт шeмa зa Рeпублику Србиjу;

2. Позив из 2020. године у оквиру програма “Подршкa цивилном друштву и медијима 2019“ (Владавина права – Подршка капацитетима цивилног друштва);

3. Позив из 2020. године у оквиру Европског инструмента за демократију и људска права – Грант шема за Србију за 2020. годину.

**Критеријуми Јавног конкурса**

Критеријуми за оцењивање предлога пројеката били су следећи

* Пројекат је одобрен од стране Делегације Европске уније на позивима наведеним у тачки 1. текста конкурса;
* Део пројекта за чију реализацију се потражују средства реализује се искључиво на територији Републике Србије;
* Јасно описане активности пројекта, односно дела пројекта за чију реализацију се потражују средства;
* Јасно описани и мерљиви резултати пројекта и њихова усклађеност са циљевима конкурса,
* Усаглашеност активности које ће бити суфинансиране са активностима које су већ одобрене у оквиру пројекта од стране ЕУ.
* Законитост и ефикасност коришћења средстава, као и испуњеност уговорних обавеза за коришћена буџетска средства у претходном периоду.

**Финансијска средства за Јавни конкурс**

Укупна средства која су била опредељена овим конкурсом за изабране програме износила су 12.500.000,00 динара (словима: дванаестмилионапетстотинахиљада и 00/100 динара).

Средства су обезбеђена Законом о буџету Републике Србије за 2021. годину, (“Службени гласник РС” број 149/2020 и 40/2021) раздео 33- Министарство за људска и мањинска права и друштвени дијалог, програм 1002 – Стварање подстицајног окружења за развој цивилног друштва, функција 110 - Извршни и законодавни органи, финансијски и фискални послови и спољни послови, програмска активност 0001 – Подстицајно окружење за развој цивилног друштва, економска класификација 481- Дотације невладиним организацијама.

**Поднети програми удружења**

На Јавни конкурс укупнхо је пристигло шест (6) пријава, од чега су све пријаве биле оцењене као благовремене и потпуно у складу са захтевима и креитеријумима који су наведени у тексту Јавног позива и Смерницама за подносиоце предлога пројеката који се пријављују на Јавни конкурс.

**Одлучивање о пристиглим програмима удружења**

Комисије за спровођење Јавног конкурса, која је образована Решењем Министарства број: 337-00-00081/2021-01/1 од 11. јуна 2021. године, имала је задатака да да прегледа све пристигле пријаве и утврди испуњеност формалних, општих и посебних услова у складу са текстом конкурса и Смерницама за подносиоце предлога програма, као и да прибави податке о упису удружења у регистар надлежног органа; да размотри достављене предлоге програма који испуњавају напред наведене услове и на основу критеријума за оцењивање предлога програма, изврши оцену истих; да утврди и објави листу вредновања и рангирања пријављених пројеката; да припреми Предлог одлуке о приговору у случају приговора на листу вредновања и рангирања; да припреми и објави Предлог одлуке о избору програма којима ће се доделити средства из буџета.

С тим у вези, Комисијa је разматрала и оценила пристигле предлоге програма удружења и сваком програму доделила одређени број бодова, у складу са дефинисаним критеријумима у Смерницама Јавног конкурса. Одлучивање о пристиглим пројектима вршило се у транспарентном поступку, без дискриминације, у складу са јавним интересом у области јавног информисања. Одлуку о избору програма, са образложењем донео је министар, на основу Предлога одлуке Комисије.

**Подржани програми удружења**

Министарство за људска и мањинска права и друштвени дијалог подржало је свих 6 пројекта које је Комисија предложила, у укупном износу од 9.125.222,83 динара.

Подржана удружења су: Независно удружење новинара Србије, Београдска отворена школа, Хелсиншки одбор за људска права у Србији, Фондација „Фонд Б92“, Центар за европске политике, Удружење Центар ЦЗКД. Са наведеним удружењима Министарство за људска и мањинска права и друштвени дијалог потписало је уговоре о реализацији програма, 19. августа 2021. године.

Период реализације свих подржаних програма био је је до 31.12.2023. године, с тим да је за две организације - Фондацију Фонд Б92 и Независно удружење новинара Србије одобрен продужетак трајања пројекта. Најмањи одобрени износ пројекта био је 919.390,00 динара и овим износом био је подржан један програм удружења, док је највећи одобрени износ на Јавном конкурсу износио 1.768.170,83,00 динара, и овим износом подржана је реализација једног пројекта.

**Извештаји корисника средства (удружења)[[1]](#footnote-1)**

Имајући у виду да су организације у обавези да, према члану 7. Уговора, извештавају о коришћењу средстава квартално, као и да су биле у обавези да доставе финални извештај – наративни и финансијски најкасније 20 дана од дана истека уговора, све подржане организације доставиле су обавезне извештаје.

Завршни извештај је подразумевао достављање информација, како наративног, тако и финансијског извештаја на прописаним Обрасцима, који су организацијама претходно достављени електронски.

Увидом и достављену документацију утврђено је да су све организације у потпуности оправдале додељена средства, а за две организације је затражен повраћај неутрошених средстава, и то - Центар за европске политике у износу од 27,88 дин и Удружење Центар ЦЗКД у износу од 51,00 дин, које су након захтева извршиле повраћај неутрошених средстава.

**Рализовани програми удружења**

|  |  |  |  |  |  |
| --- | --- | --- | --- | --- | --- |
| **РЕД. БР.** | **НАЗИВ ОРГАНИЗАЦИЈЕ И АДРЕСА** | **НАЗИВ ПРОЈЕКТА** | **МАТИЧНИ БРОЈ** | **ОДОБРЕН И УПЛАЋЕН ИЗНОС** | **ИЗНОС СРЕДСТВА ВРАЋЕНИХ У БУЏЕТ РС** |
| **1** | Независно удружење новинара Србије | У првим редовима – заштита дигиталне безбедности новинара у време кризе | 06975461 | 1.401.860,00 |  |
| **2** | Београдска отворена школа | Зелени инкубатор – развој компетентног цивилног друштва за подршку примене правних тековина Европске уније у области заштите животне средине | 17152726 | 3.125.000,00 |  |
| **3** | Хелсиншки одбор за људска права у Србији | Ка интеркултуралном друштву кроз оснаживање младих | 17059831 | 948.600,00 |  |
| **4** | Фондација „Фонд Б92“ | Слободна зона Јуниор: Наше разлике су наша снага | 17539744 | 962.202,00 |  |
| **5** | Центар за европске политике | Праћење јавне управе ка бољем управљању на локалу – Пратим ЈА | 28062320 | 1.768.170,83 | Удружење је извршило повраћај неутрошених средства у буџет Републике Србије у износу 27,88 дин. |
| **6** | Удружење Центар ЦЗКД | Разнородност у култури и активизму | 17561693 | 919.390,00 | Удружење је извршило повраћај средства у буџет Републике Србије у износу 51,00 дин. |

**Закључци**

* У складу са Законом о буџету за 2021. годину финансијска средства су, у складу са условима Јавног конкурса, распоређена у сврху пружање подршке удружењима и другим организацијама цивилног друштва у даљем развоју и јачању капацитета у циљу укључeњa у рeфoрмскe прoцeсe и прoцeс eврoпских интeгрaциja, као и jaчaњу кaпaцитeтa удружeњa и других oргaнизaциja цивилнoг друштвa у циљу укључивања у рeфoрмскe прoцeсe у oблaстимa влaдaвинe прaвa, заштите животне средине и социо-економског развоја, као и јачање капацитета браниоца и бранитељки људских права.
* Сви корисници средстава (удружења) су реализовали пројекте у складу са закљученим уговором, а према предлогу програма/пројекта;
* С обзиром да сва средства опредељена овим конкурсом нису додељена и реализована, потребно је извршити анализу потребе за средствима за суфинансирање ЕУ пројеката организација цивилног друштва, и по потреби проширити потенцијалне учеснике конкурса и на кориснике других ЕУ фондовова и програма.

1. Анализа Завршних извештаја направљена је искључиво на основу доказа корисника средства (удружења) о реализованим активностима [↑](#footnote-ref-1)